CELEX: 52012PC0755
Language: mt
Date: 2012-12-05
Title: Proposta għal REGOLAMENT TAL-KUNSILL li jaġġusta, mill-1 ta’ Lulju 2012, ir-rata tal-kontribuzzjoni għall-iskema tal-pensjonijiet tal-uffiċjali u l-aġenti l-oħra tal-Unjoni Ewropea

|
			
		
		
		52012PC0755
		
			Proposta għal REGOLAMENT TAL-KUNSILL li jaġġusta, mill-1 ta’ Lulju 2012, ir-rata tal-kontribuzzjoni għall-iskema tal-pensjonijiet tal-uffiċjali u l-aġenti l-oħra tal-Unjoni Ewropea /* COM/2012/0755 final - 2012/0349 (NLE) */
			
				
		
		
			
			   	MEMORANDUM TA’ SPJEGAZZJONI
1.     KUNTEST
TAL-PROPOSTA
   || Ir-raġunijiet għall-proposta u l-objettivi tagħha Il-Kunsill għandu jiddeċiedi kull sena, fuq il-bażi ta' proposta mill-Kummissjoni, dwar l-aġġustament tar-rata tal-kontribuzzjoni għall-iskema tal-pensjonijiet b’seħħ mill-1 ta’ Lulju. 
   || Il-kuntest ġenerali B’konformità mal-Artikolu 83a(4) tar-Regolamenti tal-Persunal, il-Kummissjoni għandha tippreżenta kull sena lill-Kunsill verżjoni aġġornata tal-valutazzjoni attwarja ta’ kull ħames snin, b’konformità mal-Anness XII tar-Regolamenti tal-Persunal. B’konformità mal-Artikolu 13 tal-Anness XII tar-Regolamenti tal-Persunal, il-Eurostat ippreżenta r-rapport dwar din il-valutazzjoni li tiddetermina r-rata tal-kontribuzzjoni meħtieġa biex jinżamm il-bilanċ attwarju tal-iskema tal-pensjonijiet. 
   || Dispożizzjonijiet eżistenti fil-qasam tal-proposta Kull sena għandha tiġi ppreżentata proposta biex tiġi aġġustata r-rata tal-kontribuzzjoni għall-iskema tal-pensjonijiet. 
2.     KONSULTAZZJONIJIET
MAL-PARTIJIET INTERESSATI U VALUTAZZJONIJIET TAL-IMPATT
   || Konsultazzjoni mal-partijiet interessati 
 211 || Il-metodi ta’ konsultazzjoni użati, is-setturi prinċipali koperti u l-profil ġenerali ta’ dawk li wieġbu L-elementi tal-proposta ġew diskussi mar-rappreżentanti tal-persunal skont l-aktar proċeduri xierqa. 
 212 || Sommarju tat-tweġibiet riċevuti u l-mod ta' kif ġew ikkunsidrati Il-proposta tikkunsidra l-opinjonijiet tal-partijiet ikkonsultati. 
   || Il-ġbir u l-użu ta' għarfien espert 
 229 || Il-kalkolu tar-rata tal-kontribuzzjoni tal-pensjoni ġiet ivvalidata minn espert attwarju (konsulent estern). 
 230 || Il-valutazzjoni tal-impatt L-għan tal-proposta huwa li taġġusta r-rata ta' kontribuzzjoni għall-iskema tal-pensjoni tal-uffiċjali u impjegati oħra tal-Unjoni Ewropea sabiex jinżamm il-bilanċ attwarju tal-iskema. Il-leġiżlazzjoni fis-seħħ ma tippermetti l-ebda alternattiva. 
3.     ELEMENTI
LEGALI TAL-PROPOSTA
   || Is-sommarju tal-azzjoni proposta B’konformità mal-Anness XII tar-Regolamenti tal-Persunal, il-Eurostat ippreżenta rapport dwar il-valutazzjoni attwarja tal-iskema tal-pensjonijiet. Skont din il-valutazzjoni, ir-rata tal-kontribuzzjoni meħtieġa sabiex jinżamm bilanċ attwarju tas-sistema tal-pensjonijiet hija ta' 9,9 % tas-salarju bażiku. Skont l-Artikolu 83a(4), fejn jintwera li hemm differenza ta’ mill-inqas 0,25 punt bejn ir-rata ta’ kontribuzzjoni attwalment applikata (11,6 %) u r-rata meħtieġa biex jinżamm bilanċ attwarjali (9,9 %), il-Kunsill għandu jaġġusta r-rata, skont l-arranġamenti stabbiliti fl-Anness XII. B’konformità mal-Artikolu 2(1), tal-Anness XII, l-aġġustament ma jistax iwassal għal kontribuzzjoni li tkun aktar minn punt perċentwali ‘l fuq jew ‘l isfel mir-rata applikabbli fis-sena preċedenti. Il-Kummissjoni għalhekk tipproponi li tġġusta r-rata ta' kontribuzzjoni għal 10,6 % b'effett mill-1 ta' Lulju 2012. Għandu jiġi nnutat li d-Deċiżjoni tal-Kunsill tad-19 ta' Diċembru 2011 dwar il-proposta tal-Kummissjoni għal Regolament tal-Kunsill li jaġġusta b’effett mill-1 ta’ Lulju 2011 ir-rimunerazzjoni u l-pensjonijiet tal-uffiċjali u l-ħaddiema l-oħra tal-Unjoni Ewropeja u l-koeffiċjenti korrettivi applikati għalihom (2011/866/UE) kif ukoll in-nuqqas tal-Kunsill li jadotta l-proposta tal-Kummissjoni għal Regolament tal-Kunsill li jaġġusta, mill-1 ta’ Lulju 2011, ir-rata tal-kontribuzzjoni tal-iskema tal-pensjonijiet tal-uffiċjali u l-aġenti l-oħra tal-Unjoni Ewropea (COM (2011) 825) huma suġġetti għal proċeduri quddiem il-Qorti tal-Ġustizzja tal-Unjoni Ewropea[1]. Jekk il-Qorti tappoġġa l-pożizzjoni tal-Kummissjoni, il-Kunsill Ewropew se jkollu jieħu l-miżuri meħtieġa skont l-Artikolu 266 tat-TFUE u jimmodifika r-rata ta’ kontribuzzjoni tal-pensjoni skont dan. 
   || Bażi legali Ir-Regolamenti tal-Persunal tal-Uffiċjali tal-Unjoni Ewropea u b'mod partikolari l-Artikolu 83a u l-Anness XII tagħhom. 
   || Il-prinċipju tas-sussidjarjetà Il-proposta tikkonċerna qasam li jaqa' taħt il-kompetenza esklussiva tal-Unjoni Ewropea. Għaldaqstant, il-prinċipju tas-sussidjarjetà ma japplikax. 
   || Il-prinċipju tal-proporzjonalità Il-proposta hi konsistenti mal-prinċipju tal-proporzjonalità għar-raġunijiet li ġejjin: 
   || L-Artikolu 83a tar-Regolamenti tal-Persunal jistipula regolament tal-Kunsill. 
   || Il-proposta ma għandha l-ebda impatt finanzjarju fuq l-infiq. L-impatt fuq id-dħul jirriżulta direttament mill-applikazzjoni tal-metodu ta’ aġġustament previst fir-Regolamenti tal-Persunal. 
   || Għażla ta' strumenti 
   || L-istrument propost: Regolament. 
   || Strumenti oħra ma kinux ikunu xierqa għar-raġunijiet li ġejjin: - L-Artikolu 83a tar-Regolamenti tal-Persunal jistipula regolament tal-Kunsill. 
4.     IMPLIKAZZJONIJIET
BAĠITARJI
   || L-impatt, fuq id-dħul, tal-aġġustament tar-rata tal-kontribuzzjoni tal-iskema tal-pensjonijiet hu ddettaljat fid-dikjarazzjoni finanzjarja li tinsab fl-Anness. 
2012/0349 (NLE)
Proposta għal
REGOLAMENT TAL-KUNSILL
li jaġġusta, mill-1 ta’ Lulju 2012,
ir-rata tal-kontribuzzjoni għall-iskema tal-pensjonijiet
tal-uffiċjali u l-aġenti l-oħra tal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra r-Regolamenti tal-Persunal
tal-Uffiċjali tal-Unjoni Ewropea u l-Kondizzjonijiet tal-Impjieg ta'
Ħaddiema Oħra tal-Unjoni Ewropea, stabbiliti permezz tar-Regolament
(KEE, Euratom, KEFA) Nru 259/68[2],
u notevolment l-Artikolu 83a u l-Anness XII tiegħu,
Wara li kkunsidra l-proposta mill-Kummissjoni
Ewropea,
Billi:
(1)       B’konformità
mal-Artikolu 13 tal-Anness XII tar-Regolamenti tal-Persunal,
il-Eurostat ippreżenta rapport dwar il-valutazzjoni attwarja tal-2012
tal-iskema tal-pensjonijiet, li taġġorna l-parametri msemmija f’dak
l-Anness. Skont din il-valutazzjoni, ir-rata tal-kontribuzzjoni
meħtieġa sabiex jinżamm bilanċ attwarju tas-sistema
tal-pensjonijiet hija ta' 9,9% tas-salarju bażiku.
(2)       B’konformità
mal-Artikolu 2(1) tal-Anness XII, l-aġġustament ma jistax
iwassal għal kontribuzzjoni li tkun aktar minn punt perċentwal ’il
fuq jew ’l isfel mir-rata applikabbli fis-sena preċedenti (11,6 %).
(3)       Fl-interess tal-bilanċ
attwarju tal-iskema tal-pensjonijiet tal-uffiċjali u l-ħaddiema
l-oħra tal-Unjoni Ewropea, ir-rata tal-kontribuzzjoni għandha
għalhekk tiġi aġġustata għal 10,6 % tas-salarju
bażiku,
ADOTTA DAN IR-REGOLAMENT:
Artikolu 1
B’effett mill-1 ta’ Lulju 2012, ir-rata
tal-kontribuzzjoni msemmija fl-Artikolu 83(2) tar-Regolamenti tal-Persunal
għandha tkun 10,6 %.
Artikolu 2
Dan ir-Regolament għandu jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
DIKJARAZZJONI FINANZJARJA
LEĠIŻLATTIVA GĦAL PROPOSTI
1.           ISEM IL-PROPOSTA:
Proposta għal Regolament tal-Kunsill li
jaġġusta, mill-1 ta’ Lulju 2012, ir-rata
tal-kontribuzzjoni tal-iskema tal-pensjonijiet tal-uffiċjali u
l-aġenti l-oħra tal-Unjoni Ewropea.
2.           LINJI BAĠITARJI:
Il-Kapitolu u l-Artikolu:
400 Taxxa fuq is-salarji tal-uffiċjali u
l-aġenti l-oħra
Ammont ippjanat għas-sena kkonċernata
(Baġit 2012):
EUR 633,1 miljun
404 Imposta speċjali
(Baġit 2012):
EUR 65,5 miljun
410 Kontribuzzjonijiet tal-Impjegati
għall-iskema tal-pensjonijiet (Baġit 2012):
EUR 477,0 miljun
3.           IMPATT FINANZJARJU 
¨      Il-proposta ma għandha l-ebda implikazzjoni finanzjarja
ý      Il-Proposta ma għandha ebda impatt finanzjarju fuq in-nefqa imma
għandha impatt finanzjarju fuq id-dħul - l-effett huwa kif ġej:
(EUR miljuni sa post deċimali
wieħed)
   ||   || 
 Linja tal-baġit || Dħul || Perjodu ta’ sitt xhur mill-01/07/2012 || 2013 
 Artikolu 400 || Impatt fuq ir-riżorsi proprji || 4.3 || 8.6 
 Artikolu 404 || Impatt fuq ir-riżorsi proprji || 1.1 ||   
 Artikolu 410 || Impatt fuq ir-riżorsi proprji || -20.6 || -41.1 
 Is-sitwazzjoni wara l-azzjoni 
   || 2014 || 2015 || 2016 || 2017 || 2018 
 Artikolu 400 || 8.6 || 8.6 || 8.6 || 8.6 || 8.6 
 Artikolu 404 ||   ||   ||   ||   ||   
 Artikolu 410 || -41.1 || -41.1 || -41.1 || -41.1 || -41.1 
4.           RIMARKI OĦRA
Metodu ta' kalkolazzjoni:
Kontribuzzjoni tal-pensjoni = il-kontribuzzjoni l-ġdida – l-ammont ibbaġittjat
għas-sena kurrenti           
Il-kontribuzzjoni l-ġdida = l-ammont ibbaġittjat x ir-rata
l-ġdida/ir-rata fis-seħħ
Effett taż-żieda fl-imposta
speċjali = 5,5 % taż-żieda fil-kontribuzzjoni
tal-pensjoni. L-imposta speċjali tiskadi
fil-31 ta' Diċembru 2012; għalhekk, il-kolonni
għall-2013-2018 huma vojta.
L-effett taż-żieda fit-taxxa = 21 % tat-tnaqqis tal-kontribuzzjoni tal-pensjoni.
[1]               Dwar
l-aġġustament annwali tal-2011: Il-Każ C-63/12, il-Kummissjoni/
il-Kunsill (azzjoni ta’ annullament), Il-Każ C-196/12, Il-Kummissjoni/
il-Kunsill (azzjoni għan-nuqqas ta' azzjoni); dwar
l-aġġustament tal-2011 tar-rata tal-kontribuzzjoni tal-pensjoni:
Il-Każ C-453/12 il-Kummissjoni/ il-Kunsill (azzjoni
għan-nuqqas ta 'azzjoni).
[2]               ĠU L 56,
4.3.1968, p. 1.